European voluntary service

Kis szervezet vagyunk a Velencei-tó környékén. Szeretnénk minél több fiatalt bevonni és pezsgő ifjúsági közösséget kialakítani. Gyere és segíts nekünk
•	ha szereted a gyerekeket, fiatalokat
•	ha szereted a természetet, és fontosnak tartod a környezet védelmét
•	ha szeretsz játszani
•	ha szeretnél egy olasz fiatallal együtt dolgozni, megismerni kultúráját, nyelvét
•	ha érdekel az íjászat, lovaglás, néptánc, rovásírás, jurta építés 
•	 a magyar kultúra gazdagsága
•	ha szeretnéd megismerni Budapest hihetetlen nemzetközi ifjúsági életét
•	ha szeretnéd fejleszteni angoltudásodat
•	ha szeretnél barátokat szerezni Európa számos országából
•	ha szeretnél olyan tapasztalatokat szerezni, melyek növelik esélyeidet a munka világában!
Vár a Szivárvány Törzs!

Hosting Organisation:
Szivárvány Törzs Közhasznú Egyesület fő célja, hogy segítse a hátrányos helyzetű fiatalok integrációját a legfontosabb, állandó emberi értékeket közvetítő projektek által. A fiatalok támogatása, hogy egy békés európai társadalom aktív, teljes értékű, szerepet vállaló tagjai legyenek. S egy olyan társadalmat építsenek, melyben a fenntarthatóság, a környezettudatosság az emberek magatartásának kiindulópontja, gondolkodásának "közege". Az Egyesület elsődleges (de nem kizárólagos) célcsoportja a halmozottan hátrányos helyzetű, állami gondozott fiatalok illetve egyéb hátrányos helyzetű csoportok, de az integráció jegyében a célcsoporthoz tartoznak az ép, családban nevelkedő fiatalok, fiatal felnőttek, és az ifjúsági munában dolgozók is. Az Egyesület a velencei gyermekotthonban informális csoportként született Szivárvány Törzs (2007) civil szervezete. Céljának tekinti a széles körű hatás érdekében a Szivárvány Törzs nemzetségeinek hálózatát támogatni, fejleszteni, tovább építeni Magyarországon és Európai szinten egyaránt, hogy az általunk képviselt értékeket a fiatalok széleskörű összefogásával érhessük el. Tevékenységünk tehát Kápolnásnyék, Velence térségéből indul ki, de távolabbi települések fiataljait is érinti. (Dég, Bakonynána, Budapest - gyermekotthonok, Szentes) Az önkéntesek feladatai tehát belsősorban a Velencei-tó környéki településeken lesznek: Agárd Chernel István Általános Iskola, Gimnázium - Velence Zöld Liget Általános Iskola - Kápolnásnyék Vörösmarty Mihály Ált. Isk, Gimnázium és Alapfokú Művészeti Iskola, Velencei Gyermekotthon- Vereb, de egyes programok estében a távolabbi nemzetségeknél is lehetnek feladatok, mint például a szentesi Horváth Mihály Gimnázium fiataljaival. 
 Projektjeink fő értékei a a kulturális sokszínűségen, tolerancián alapuló békés társadalom, és a fenntartható, környezettudatos életmód. Programjaink során elsősorban informális és nem-formális pedagógiai módszereket, sport- és művészet általi nevelési módszereket alkalmazunk. Mindennek érdekében fiatalok csoportjait vonjuk be projektjeinkbe elsősorban a középiskolás korosztály köréből különböző középiskolákból és gyermekotthonokból. Amennyiben ez lehetséges - különösen a gyermekotthonokban ezek a csoportok állandó közösséget alkotnak ("nemzetséget"), és újabb és újabb projektünkön vesznek részt. Tehát Velencén kívül is munkakapcsolatban vagyunk gyermekotthonokkal. 2007-től FLP 1.2 projektjeink egy része azt európai kulturális sokszínűségről szólt, nagyobb részük pedig a természet szeretetéről, fenntarthatóságról. Hétvégi kirándulássorozatokat szerveztünk Magyarország tájaira, ökofalvakba. Megtisztítottunk egy erdőt az illegális szemétlerakótól.  Ifjúsági cseréket szervezünk, illetve fiatalok csoportjainak részvételét segítettük európai ifjúsági cseréken. (Írországba, Szlovákiába, Szlovéniába, Kanári-szigetekre, Olaszországbva vittünk csoportokat.) A velencei gyermekotthonban élő "nemzetség számára heti rendszerességgel tartunk "törzsgyűlést": filmek, játékok, beszélgetések, melyek középpontjában a környezettudatosság áll. Ilyen rendszerességű tevékenységeink közé fokozatosan vezetjük be a lovaglást, íjászatot, méta és egyéb hagyományos játékokat mint a célrendszerünkhöz lényegét tekintve illeszkedő módszereket. Ezeken keresztül szeretnénk fokozottan szeretnénk bevonni a helyi fiatalságot és az iskolából kilépve egy informális ifjúsági életet generálni a Velencei-tó környékén, kiváltképp Kápolnásnyéken. 
Duration:
12 hónap
Country:
Magyarország
Town and area:
Irodánk Kápolnásnyéken van, félórányira Budapesttől. A Velencei-tó környékén dolgozunk elsősorban. A tó és a Velencei-hegység szép természeti környezetet biztosít, és számos nagyszerű program lehetőséget: kenu, úszás, kirándulás, kerékpározás, lovaglás.
Közel van Székesfehérvár királyi városa is (22 km)

Goals:
Egyrészt állami gondozott, enyhe értelmi fogyatékosoknak kell játékokat, foglalkozásokat tervezni, vezetni.
Másrészt szeretnénk felpezsdíteni a tó környéki ifjúsági életet. Bevonni minél több fiatalt a törzs programjaiba. Biztosítani számukra az E+ által nyitott nemzetközi lehetőségeket.
Szintén fontos cél, hogy az önkénteseink olyan készségekre, tapasztalatokra és kapcsolatokra tegyenek szert, melyek segítik későbbi életüket.

Tasks:
Heti rendszerességgel programot, játékot szervezni a velencei állami gondozottaknak. 
Felkeresni a tó környéki iskolák fiataljait. Méta bajnokságot terveztünk mi, de az önkéntesek kreativitására is örömmel támaszkodunk! A lényeg, hogy bevonjuk a fiatalokat!
A Szivárvány Törzs Íjász Körének edzésein szükségünk van segítségre. 
Jurta tábor építése Vereben. 
Hétvégi táborok, kirándulások során főzés, felügyelet, játékok vezetése stb.
Irodai munka: kapcsolattartás nemzetközi partnerekkel, fényképek, videók szerkesztése, archiválása. Esetleg motiváció esetén önálló projekt és pályázat kidolgozása. Honlap, facebook oldal kezelése. 

What you can learn and develope?
1. Idegen nyelvi kompetencia: egyik előző önkéntesünk kb. kétmondatnyi angol nyelvtudással érkezett, és a projekt végén otthon Spanyolországban az angol tudásának köszönhetően kapott munkát. Másik önkéntesünk hasonlóan fejlődött angolban és Budapesten egy amerikai cégnél kapott munkát! Ha csak az angolodat fejleszted fel egy év alatt, már megnyílik neked a világ!
2. Fiatalokkal és hátrányos helyzetű fiatalokkal való foglalkozás készségei fejlődnek: megismerheted problémáikat, erősödik szociális érzékenységed. A fiatalokkal való munka sok mindent megtanít6 emberekről, társadalomról, sőt jobban fogod érteni majd saját gyermekeidet!
3. Megtanítunk íjászni! Ami sport, játék, meditáció!
4. Lovagolni tanulhatsz!
5. Megismerheted Budapest pezsgő ifjúsági életét, és rengeteg más országból érkező diákkal, önkéntessel találkozhatsz! Leendő mentorotok feladata lesz, hogy ebben segítsen nektek! Ezen kapcsolatok Európa szerte segítségetekre lehetnek a jövőben!
6. Megismerheted egy civil szervezet működését, nehézségeit, eredményeit. Talán saját ötletek születnek majd e téren. 
7. A mélyítheted ismereteidet a magyar kultúrával kapcsolatban. 
8. Barantázni is tanulhatsz.

Expected skills and attitudes:
-	lelkesedés
-	motiváció
-	nyitottság
-	empátia
-	ha már tudsz lovagolni vagy íjászni, annak örülünk, de nem feltétel.
-	hasznos, ha rendelkezel számítógépes ismeretekkel: videó szerkesztés, honlap kezelése stb.
-	angol nyelvtudás legalább minimálisan hasznos, de ha nincs, akkor megtanítunk!
- 	kézműves készségek is hasznosak lehetnek, de szintén nem feltétel.